Μπιλ Κόντι

Ο Γουίλιαμ (Μπιλ) Κόντι (William Conti, γενν. 13 Απριλίου 1942) είναι Αμερικανός συνθέτης γνωστός για τη μουσική που συνέθεσε για κινηματογραφικές ταινίες, όπως για τις Ρόκυ: Τα χρυσά γάντια (και 4 από τις συνέχειές της), Τζέιμς Μποντ, πράκτωρ 007: Για τα μάτια σου μόνο, Οι κατάλληλοι άνθρωποι (Όσκαρ Καλύτερης Πρωτότυπης Μουσικής), αλλά και για την περίφημη τηλεοπτική σειρά Δυναστεία.

 Ο Κόντι γεννήθηκε στην Πρόβιντενς (Ρόουντ Άιλαντ), γιος των Ιταλοαμερικανών Λουσέτα και Γουίλιαμ Κόντι. Η οικογένεια μετακόμισε στο Μαϊάμι και ο Μπιλ τελείωσε το γυμνάσιο του Νορθ Μαϊάμι. Κέρδισε το Βραβείο «Silver Knight» της εφημερίδας Miami Herald. Στη συνέχεια φοίτησε και απεφοίτησε από το Πολιτειακό Πανεπιστήμιο της Λουιζιάνα, ενώ σπούδασε μουσική και στη Σχολή Τζούλιαρντ της Νέας Υόρκης. Το μεγάλο βήμα προς τη διασημότητα του Κόντι ήρθε το 1976, όταν του ανατέθηκε να συνθέσει τη μουσική για μια χαμηλού προϋπολογισμού ταινία της United Artists, το Ρόκυ. Η τανία εξελίχθηκε σε πραγματικό «φαινόμενο», με εισπράξεις 225 φορές μεγαλύτερες από τον προϋπολογισμό της και τρία Βραβεία Όσκαρ, μεταξύ των οποίων και της Καλύτερης Ταινίας. Στην απονομή των Βραβείων, ο Κόντι κλήθηκε να είναι ο μουσικός διευθυντής της τελετής, κάτι που επανέλαβε 18 φορές από τότε, περισσότερες από οποιοδήποτε άλλο πρόσωπο στην ιστορία των Όσκαρ. Το τραγούδι του «Gonna Fly Now» για το Ρόκυ ήρθε πρώτο στο Billboard singles chart το 1977 και του χάρισε μια υποψηφιότητα για Όσκαρ Καλύτερου Πρωτότυπου Τραγουδιού. Ο Κόντι επίσης συνέθεσε τη μουσική των εξής ταινιών-συνεχειών του Ρόκυ: Ρόκυ Νο 2 (1979), Ρόκυ Νο 3: Ο θρίαμβος (1982), Ρόκυ Νο 5 (1990) και Rocky Balboa (2006). Μετά το πρώτο Ρόκυ, ο Κόντι εργάσθηκε σε κάποιες άλλες ταινίες και μετά στράφηκε για λίγο σε τηλεοπτικές σειρές. Το 1981 συνέθεσε τη μουσική για την ταινία Τζέιμς Μποντ με τίτλο Για τα μάτια σου μόνο, καθώς ο συνθέτης Τζον Μπάρι δεν ήθελε να επιστρέψει στη Βρετανία για φορολογικούς λόγους, ενώ το επόμενο έτος έγραψε τη μουσική για την κινηματογραφική μεταφορά του βραβευμένου θεατρικού έργου του Τζέισον Μίλερ That Championship Season. Το 1983 ο Κόντι συνέθεσε τη μουσική για την πρώτη ταινία της εταιρείας καλωδιακής τηλεοράσεως HBO, με τίτλο The Terry Fox Story. Το 1984 κέρδισε το μοναδικό του Βραβείο Όσκαρ για τη μουσική της ταινίας Οι κατάλληλοι άνθρωποι (1983), ενώ μετά τον απασχόλησε πολύ η μουσική για την τηλεοπτική μίνι-σειρά Βόρειοι και Νότιοι. Από τη δεκαετία του ξεχωρίζει επίσης η μουσική του για την ταινία Καράτε Κιντ. Το 1993 ανέλαβε το σάουνττρακ της ταινίας Οι περιπέτειες του Χακ Φιν και το 1999 της Υπόθεσης Τόμας Κράουν. Από τη δουλειά του Κόντι στην τηλεόραση, ξεχωρίζουν τα θέματα για τις σειρές Δυναστεία, The Colbys, Φάλκον Κρεστ και Cagney & Lacey. Επίσης, το μουσικό θέμα για το ειδησεογραφικό πρόγραμμα του Primetime Live για το ABC News. Για την ταινία του Λυκ Μπεσσόν Απέραντο γαλάζιο (1988) έγραψε τη μουσική για την αμερικανική εκδοχή της, που δεν είχε την επιτυχία της αρχικής, στη οποία η μουσική είναι του Ερίκ Σερά. Ο Κόντι έχει κερδίσει τρεις υποψηφιότητες για Όσκαρ, κερδίζοντας το Βραβείο μόνο για την ταινία Οι κατάλληλοι άνθρωποι στην κατηγορία Όσκαρ Καλύτερης Πρωτότυπης Μουσικής (1984). Οι άλλες δύο υποψηφιότητές του ήταν στην κατηγορία Καλύτερου Πρωτότυπου Τραγουδιού, για τα «Gonna Fly Now» από το Ρόκυ (1976, απονομή του 1977) και «For Your Eyes Only» (τραγούδι των τίτλων για την ταινία Τζέιμς Μποντ, πράκτωρ 007: Για τα μάτια σου μόνο, 1981). Τρεις είναι και οι μέχρι στιγμής υποψηφιότητες του Κόντι για Χρυσές Σφαίρες: δύο για την Καλύτερη Πρωτότυπη Μουσική (Ρόκυ και Μια γυναίκα ελεύθερη) και μία Καλύτερου Πρωτότυπου Τραγουδιού (τραγούδι τίτλων του Για τα μάτια σου μόνο). Ο Κόντι έχει επίσης στο ενεργητικό του 13 υποψηφιότητες για Βραβεία Έμμυ, τις 12 για τη μουσική του διεύθυνση της τελετής των Όσκαρ και την πρώτη του για τη μουσική της μίνι-σειράς Βόρειοι και Νότιοι (1985). Από αυτές κέρδισε τρία Βραβεία Έμμυ, για τις τελετές των Όσκαρ το 1992, το 1998 και το 2003.Στις 22 Απριλίου 2008, στο Θέατρο του Πολιτειακού Πανεπιστημίου της Λουιζιάνα, ο Μπιλ Κόντι έγινε δεκτός στο Μουσικό Hall of Fame της Λουιζιάνας. Μια παράξενη ιστορία (1973) Χάρι και Τόντο (1974) Ρόκυ: Τα χρυσά γάντια (1976) Πυγμή (1978) Βίαιοι δρόμοι (1978) Slow Dancing in the Big City (1978) Μια γυναίκα ελεύθερη (1978) Five Days from Home (1979) Ρόκυ Νο 2 (1979) Γκλόρια (1980) Η μεγάλη απόδραση των 11 (1981) Carbon Copy (1981) Τζέιμς Μποντ, πράκτωρ 007: Για τα μάτια σου μόνο (1981) Ρόκυ Νο 3: Ο θρίαμβος (1982) Emerald Point N.A.S. (τηλεοπική σειρά, 1983) Ανήλικα καθάρματα (1983) Η μεγάλη ανατριχίλα (1983) Grand Canyon: The Hidden Secrets (ντοκιμαντέρ, 1984) Καράτε Κιντ (1984) Βόρειοι και Νότιοι (μίνι-σειρά, 1985) Οι κατάλληλοι άνθρωποι (1985) Ο πόλεμος των κατασκόπων (1985) Θανατηφόρα εφέ (1986) Καράτε Κιντ 2 (1986) (το σάουνττρακ κυκλοφόρησε το 2011) Nomads (1986) Οι κυρίαρχοι του σύμπαντος (1987) Καμία προσευχή για τους πεθαμένους (1987) Το κύκλωμα (1987) A Night in the Life of Jimmy Reardon (1988) Cohen & Tate (1988) Σταλόνε, η απόδραση (1989) Ρόκυ Νο 5 (1990) Necessary Roughness (1991) Year of the Gun (1991) Φάλκον Κρεστ (δίσκος της TeeVee Tunes, 1992) Δυναστεία (δίσκος της TeeVee Tunes, 1992) Rookie of the Year (1993, το σάουνττρακ κυκλοφόρησε το 2006) Δεσμοί αίματος (1993) 8 δευτερόλεπτα για τη δόξα (1994) Bushwhacked (1995) Napoleon (1995) Με το δάχτυλο στο μπουκάλι (1996) The Real Macaw (1998) Κινούμενος στόκος (1998) Θα σε δω στην Κόλαση (1999) Υπόθεση Τόμας Κράουν (1999) (με άλλους μουσικούς) Boys on the Run (2003) Rocky Balboa (2006) Μπιλ Κόντι στην IMDb Συνέντευξη Συνέντευξη